Document ID: 32004D0892

KOMISIJAS LĒMUMS
(2004. gada 20. decembris),
ar kuru groza Lēmumu 2004/614/EK par aizsargpasākumiem saistībā ar putnu gripu Dienvidāfrikas Republikā
(izziņots ar dokumenta numuru K(2004) 5011)
(Dokuments attiecas uz EEZ)
(2004/892/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
tā kā:
(1)
Ar Komisijas 2004. gada 24. augusta Lēmumu 2004/614/EK par aizsargpasākumiem saistībā ar īpaši patogēnu putnu gripu Dienvidāfrikas Republikā (3) Komisija ir pieņēmusi aizsargpasākumus saistībā ar putnu gripu skrējējputnu saimēs Dienvidāfrikā.
(2)
Pēc skrējējputnu iznīcināšanas un inficēto saimniecību dezinficēšanas jāpaiet vismaz sešiem mēnešiem, iekams no jauna var atļaut skrējējputnu gaļas un to olu importu no Dienvidāfrikas uz Kopienu. Ņemot vērā šo situāciju, ir jāpagarina jau pieņemtie aizsargpasākumi.
(3)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2004/614/EK 7. pantā datumu “2005. gada 1. janvāris” aizstāj ar “2005. gada 31. marts”.
2. pants
Šis lēmums ir adresēts dalībvalstīm.
Briselē, 2004. gada 20. decembrī

Labels: 20
3
18
6